Østerbro+butiksgruppemøde+31.+august+2016


 * Dagsorden og (referat format) for Butiksmøde i KBHFF-Østerbro **


 * **Dato** || **31. august 2016 kl. 18:45** ||
 * **Sted** || **Nabo Østerbro, Odensegade 6, st. Østerbro** ||
 * **Til Stede** || Karin, Grith, Kirsten, Inez, Niels Simon, Renata, Esther, Annegrethe, Rune, Christian. ||
 * **Afbud** || Inger, Sophie ||
 * **Snacks** ||  ||
 * **Ordstyrer** Roterer efter telefonbog ||  ||
 * **Referent** Kommunikationsgruppe || Christian ||

Referat af butiksgruppemøde 31/8-16


 * A. Nyt fra fælles arbejdsgrupper:**

__Kirsten og Annegrethe fortæller om distributionsgruppemødet 29/8:__


 * Indkøbsfunktionen ændrer sig – angiveligt en forenkling. Alt klares ét sted af kassemesteren. Sune kigger på det, og lægger link på, som kassemesteren blot kan følge.


 * Fremover kan der bestilles poser helt frem til midnat onsdag.


 * Der åbner en ny afdeling i Valby og Frederiksberg genåbner deres.


 * Kirsten anbefaler at man klikker på punktet 'distributionsgruppe' i venstre kolonne: Der kan man selv læse referatet.


 * B. Nyt fra lokale teams og arbejdsgrupper:**

__Estrid fortæller om frugtposesalg.__


 * Estrid står for det, men er pt. i flytterod, og afleverer kassen og fremlægger regnskab næste gang.


 * Alle indtægter fra salget går til arrangementsgruppen.


 * C. Fælles/tværgående opgaver/udfordringer/forslag:**

__Renata fortæller om opdateringen af telefonbogen på websiden:__


 * Arbejdet består i at fjerne alle dem, der står på listen, men ikke længere er aktive. Renata er igang med arbejdet.

__Inez fortæller om aktiv-/passiv-status:__


 * Ca. 100 personer er ikke på noget team. Det blev diskuteret en del, hvad man skulle gøre, men konklusionen blev, at Inez sender en massemail til alle dem der (tilsyneladende?) ikke er på noget team, og informerer dem om, at deres status er blevet ændret til passiv, og at de må sige til, hvis det er forkert. Annegrethe spurgte hvad man sætter dem til, hvis de allesammen vil på et team. Sune bemærkede at det erfaringsmæssigt kun var max 10% der vågnede op, når de fik sådan en mail, og at det næppe bliver noget problem at finde arbejde til dem, da der er masser af ledige pladser rundt omkring.


 * Når Renata er færdig med opdateringen af telefonbogen – et arbejde som også handler om at fjerne passive – koordinerer hun med Inez.


 * Inez foreslog at hjemmesiden programmeres så man udfor folks navn kan se, hvilket team de er på. Sune bemærkede, at en betaversion af den funktionalitet allerede er kodet, men at den ikke bruges. Renata bemærkede at en færdig version vil kræve en del programmeringsarbejde. Det er op til Inez at afgøre, om hun kan bruge den funktionalitet der allerede ligger.

__Niels Simon fortæller om seneste intromøde:__


 * Mødet var en succes, og vi fik 7-8 nye medlemmer.


 * Teamkoordinatorer bedes kontakte Niels Simon (fx. på mail) hvis de mangler folk, så fortæller han de nye, hvor de kan starte. Alternativt kan Niels Simon også kontakte teamkoordinatorerne og de lokale arbejdsgrupper og høre om der er plads, hvis fx et nyt medlem gerne vil starte et bestemt sted. Det er vigtigt at kommunikationen går begge veje.


 * Annegrethe refererede et forslag fra Nicolai Courtois om at oprette en særlig indmelderfunktion, som kan aflaste kassemesteren på de dage hvor der er intromøde, da opgaven kan være ret tidskrævende. Vi diskuterede en del, hvordan det bedst kunne implementeres, og landede på, at den bedste løsning var, at udvide introgruppen med én person, hvis primære opgave er at melde folk ind. Sune kommer gerne forbi og viser de pågældende, hvordan man gør – evt. kan et dedikeret 'indmeldelseskursus' arrangeres.


 * D. Forslag til diskussion/fremme af overordnede mål:**

Kirsten bemærkede, at det er ærgerligt at de gode (dvs. voksne og ansvarlige) medlemmer kører træt, fordi der på nogle af holdene er for mange der kommer som vinden blæser. Christian bemærkede, at Sunes hold kører godt, fordi Sune er god til at lede det. Det er vigtigt for folks mødedisciplin, at teamkoordinatoren ikke er bange for at træffe en beslutning – OG at vi, som forening, ikke er bange for at ændre passive medlemmers status til 'passiv', så dem, der står som aktive også reelt er det. Med lidt held hjælper de tiltag vi netop nu er ved at implementere.

Tak for et godt møde!

Referenten.